Henriko (Luksemburgo)

Henriko de Luksemburgo (* la 16-an de aprilo 1955 en Betzdorf, Luksemburgo) estis grandduko de Luksemburgo de 2000 ĝis 2025. Li en la franca kaj luksemburga lingvoj nomiĝas Henri kaj, en la luksemburga ĝi estas foje ankaŭ nomita Heng.https://www.100komma7.lu/show/E-puer-Wierder-iwwer-Wierder/202409251640/episode/Jean-Jang?pd=radio Henriko estis la sesa luksemburga reganto el la dinastio Nassau-Weilburg. Lia plena titolo estis "Lia Reĝa Moŝto grandduko de Luksemburgo, duko de Nassau, princo de Bourbon-Parma, grafo de Sayn, Königstein, Katzenelnbogen kaj Diez, fortikaĵa grafo de Hammerstein, sinjoro de Mahlberg, Wiesbaden, Idstein, Merenberg, Limburg kaj Eppstein". Henriko parolas la luksemburgan, francan, germanan kaj anglan lingvojn. Ekde 1998 li estas membro de la Internacia Olimpika Komitato.

 Dinastio 
Post la morto de Vilhelmo la 4-a de Luksemburgo la dinastio de Nassau-Weilburg laŭ strikta interpreto formortis, ĉar ne estis vira heredanto. Pro la granddukiĝo de la princinoj Maria-Adelheid kaj Charlotte ĝi tamen pluvivis. Per la nupto de Charlotte kun la princo Felix de Bourbon-Parma la dinastio unuiĝis kun tiu de Bourbon-Parma. Pro politikaj kialoj la grandduka familio tenis la nomon "de Nassau", ĉar laŭ la artikolo 3 de la konstitucio de Luksemburgo la dinastio Nassau estas fiksita kiel reganta dinastio de la ŝtato. La familia blazono inkluzivas la blazonojn de Luksemburgo kaj Nassau, kaj tiun de la dinastio Bourbon-Parma (tri lilioj de la reĝoj de Francio, ruĝa rando de la duko de Anjou).

 Kapitalo 
eta|150px|maldekstra|Ĉiu regula eŭro-monero de Luksemburgo portas la portreton de Henriko, jen ekzemple tiu de 1 €
En la jaro 2006 laŭ la usona ekonomia magazino Forbes Henriko posedis kapitalon de 4,6 miliardoj da Eŭroj. La belga gazeto Het Laatste Nieuws dum septembro 2007 publikigis liston de la plej riĉaj monarkoj de Eŭropo, en kiu la kapitalo de Henriko taksiĝis je "nur" 1,2 miliardoj da Eŭroj kaj li ricevis la kvaran lokon post princo Johann Adam la 2-a de Liĥtenŝtejno (3 miliardoj da Eŭroj), la reĝino Elizabeto la 2-a de Britio (1,8 miliardoj da Eŭroj) kaj la reĝo Johano Karlo de Hispanio (1,7 miliardoj da Eŭroj). http://www.welt.de/wirtschaft/article1182902/Wo_der_reichste_Monarch_Europas_residiert.html.

 Familio 
Henriko de Luksemburgo geedziĝis la  kun Maria Teresa de Luksemburgo, naskita María Teresa Mestre Batista-Falla en Havano, Kubo.

La paro havas jenajn gefilojn:

 Vilhelmo, Guillaume Jean Joseph Marie, n. la 11-an de novembro 1981, grandduko ekde 2025
 princo Felikso, Félix Léopold Marie Guillaume, n. la 3-an de junio 1984
 princo Ludoviko, Louis Xavier Marie Guillaume, n. la 3-an de aŭgusto 1986
 princino Aleksandra, Alexandra Joséphine Teresa Charlotte Marie Wilhelmine, n. la 16-an de februaro 1991
 princo Sebastiano, Sébastien Henri Marie Guillaume, n. la 16-an de aprilo 1992

 Vidu ankaŭ 
 Luksemburgaj eŭro-moneroj, ĉiuj moneroj havas la portreton de la grandduko Henriko.

 Referencoj 

Kategorio:Dinastio Nassau
Kategorio:Granddukoj de Luksemburgo
Kategorio:Luksemburgo
Kategorio:Burbonoj